JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Iisraeli uus valitsus suurte väljakutsete ees
Iraan sai karmikäelise presidendi
Koroonaviirus kontrolli all, kuid valmistutakse uueks laineks
Naftali Bennetti ja Yair Lapidi juhitud Iisraeli uus valitsus
pidi kohe esimese asjana vastama lõhkeaineid kandvatele õhupallidele,
mida Hamas mitu päeva Gaza sektorist Iisraeli poole läkitas.
Need on süüdanud mitmeidkümneid maastiku- ja metsapõlenguid
ning hävitanud põllumaad ja puuviljaaedu.
Inimohvreid on siiani välditud, kuid Iisraeli armee vastas neile karmilt
ja hävitas Gazas Hamasile tähtsaid baase.
Kõnelused pikema vaherahu teemal jätkuvad Egiptuse juhtimisel,
kuid erilisi edusamme pole veel näha.
Märkimisväärne on seegi,
et Iisrael pole olnud üheski neist kokkupõrgetest algataja,
süüdi on olnud üksnes Hamas.
Poliitanalüütikud ei ennusta pikka iga
sellele poliitiliseks vikerkaare- valitsuseks nimetatud koalitsioonile,
sest see koosneb niivõrd erinevaid ideaale toetavatest gruppidest.
Selles osaleb äärmuste esindajaid kaheksast erinevast parteist -
paremtiivast, religioossete seast, vasaktiivast, üks druusi taustaga,
üks Etioopiast immigreerunu ja üks Hamasi toetav islamist.
Kuus ministrit on naised, ja mõranemist valitsuse ridades
on olnud näha selle esimestest päevadest alates.
Valitsuse mitmekesisuse tähistamiseks
otsustas välis- ja asepeaministrina teeniv Yair Lapid,
et välisministeeriumi lipuvardasse heisatakse Iisraeli lipu alla
LGBT ehk vikerkaarevähemustega seostatav mitmevärviline lipp.
See on Iisraeli ajaloos esmakordne, ja kindlasti mitte vähem seetõttu,
et riigi asevälisminister Idan Roll on kohaliku homoklubi liige
ja elab paarisuhtes mehega.
Yair Lapidi sõnul näitab Iisrael nii maailmale,
et sallivus, vendlus ja vabadus on siin tähtsad väärtused.
Uue valitsuse väljakutsed
ei piirdunud sugugi ainult Hamasi ja palestiinlaste probleemiga,
vaid nende taustajõud Iraan
näib kujutavat tulevikus oodatust veelgi suuremat ohtu.
Riigis toimusid valimised, kus presidendiks valiti
juba ette selgeks võitjaks ennustatud Ebrahim Raisi,
keda tuntakse ka hüüdnime all Teherani timukas.
Vastaskandidaate põhimõtteliselt polnud,
sest vähegi olulised kandidaadid eemaldati juba varem
erinevate ettekäänete alusel.
Seepärast jäi valimiskäive rekordmadalaks
ega ületanud isegi 50 % piiri.
Erinevalt oma eelkäijast, mõõdukaks peetud Hassan Rouhanist
tuntakse uut presidenti
riigi tõelise juhi ajatolla Ali Khamenei soosiku ja võimaliku mantlipärijana.
Ta on 60-aastane, eriti karmi suuna poliitik,
kes on töötanud varem Teherani aseprokurörina,
mil ta lasi hukata tuhandeid inimesi,
ja mistõttu ta sai ka hüüdnimeks Teherani timukas.
Ta jõudis juba teha avalduse, et kui P5+1 maade vahel ei jõuta
Iraani tuumaprogrammiga seotud ja Iraanile rahuldava lahenduseni
augusti alguseks, võib kogu teema unustada.
Ta alustab ametis just augusti algul.
Iisraeli julgeolekukabinet peab kiiresti kogunema
ning hindama ja otsustama
Iraani uue presidendi omaks võetud karmi suuna poliitika üle
just Iisraeli suhtes.
Iraani tuumaprogrammi üle kõnelusi pidavaile maadele
ei näi see tekitavat samasugust muret kui Iisraelile,
kelle vastu kogu programm enamjaolt suunatud on.
Iraan rikastab täna uraani 60-protsendiliseks
ja nende tuntud tsentrifuugide abil 164 grammi päevas
ehk ca 5 kilo kuus.
Tsentrifuugide arvu kahekordistamine kiirendab samas ka uraani kogust
ja sealt edasi relva tasemeni ehk 90 protsendini jõudmine
võtab vaid mõne kuu.
Iisraeli valitsusel on põhjust muretseda,
sest Ebrahim Raisi on avalikult USA ja Lääne vastane
ning Iisraeli hävitamine
on talle üks välispoliitiliselt jõulisimalt motiveeritud eesmärke,
täpselt samamoodi nagu tema mõlemale eelkäijalegi.
See tähendab samas ka seda,
et nii Hezbollah, Palestiina Islamidžihaad kui Hamas
võivad tulevikuski loota täielikult Iraani heldusele
relvastuse ja majandusabi suhtes.
Iisraeli on süüdistatud alusetult,
et nad pole palestiinlastele koroonavaktsiine andnud.
Veidi rohkem kui nädala eest
hakkas Iisrael toimetama palestiinlastele tasuta esimest lasti
ca 1,4 miljoni suurusest saadetisest.
Vaktsiinilast oli juba Ramallah's, kui omavalitsuse peaminister
Mohammad Shtayyeh üllatuslikult teatas, et nad ei võta seda vastu,
kuna vaktsiinide kehtivustähtaeg on liiga lähedal.
Iisraeli sõnul ei pea see paika,
sest paljud teised riigid on avaldanud soovi osta antud last
Pfizeri valmistatud Covid-19 vastast vaktsiini.
Peamine põhjus näib olevat see,
et lastile on märgitud esimeseks sihtkohariigiks Iisrael,
mida palestiinlased ei tunnista,
ja sihtkohaks polnud State of Palestine ehk Palestiina riik,
mida aga ei tunnista Iisrael.
Teiseks põhjuseks peetakse seda,
et Iisrael ei lubanud saata seda vaktsiini edasi
Gaza ja Hamasi kasutusse.
Hiljem tegid palestiinlased samme selle suunas,
et võivad teatud tingimustel need vaktsiinidoosid siiski vastu võtta.
Hamasi toetajad Läänekaldal
ja Mahmoud Abbasi juhitud Fatah' partei toetajad
on korraldanud Templimäel pidevalt rahutusi.
Mitmedkümned on saanud viga ja viibivad haiglaravil
pärast ligi kuu aega tagasi lõppenud
Iisraeli-Hamasi vahelise sõja tagajärjel puhkenud rahutusi.
Hamas kasutas ära nõrku hetki Iisraeli sisepoliitikas
ja õhutas oma toetajaid jätkama erinevatel ettekäänetel meeleavaldusi
Templimäel korda pidavate Jeruusalemma politseijõududega.
Esialgu on inimohvreid välditud, kuid märulite jätkudes ja süvenedes
peab Iisraeli politsei kasutama üha karmimaid meetmeid.
Eelmine nädal peetud Jeruusalemma päeva pidumarss
möödus ilma suuremate häireteta, tänu karmile politsei järelvalvele.
Samal ajal meenutatakse nüüd juunis Kuue päeva sõja sündmusi,
mille järel vanalinn ja ka Templimägi naasid Iisraeli valitsuse alla.
Esimest korda pärast mullust märtsi,
kui koroonaviiruse mõju hakkas selgeimalt ilmnema,
pole Iisraelis esinenud terve nädal
ühtki koroonaviirusega seotud surmajuhtumit.
Kuigi mõnedes koolides ja teatud asutustes
on veel jõus maski kandmise ja hügieeniga seotud soovitused,
on Iisrael põhimõtteliselt avanenud turismile neist riikidest,
kus viiruse tõrje on kontrolli all.
Reisipiirangud kehtivad siiski endiselt paljudesse riikidesse
ja samas on Iisraeli terviseametnikud valmistunud
võimalikeks uuteks viirusemutatsioonideks,
millest enim kardetakse nn India Delta varianti.
Riigis on ca 18 miljonit vaktsiinidoosi
viiruse mis tahes uue mutatsiooni tarbeks.
Selline oli kevadhooaja viimane Jeruusalemma Uudiste saade.
Saated jätkuvad siiski terve juulikuu samal kellaajal
viie erineva õpetussaatega.
Nädala pärast näeb neist esimest,
kus käsitlen teemat Püha Vaimu pilkamine.
Samal ajal kui soovime vaatajaile head jaanipäeva,
meenutan sedagi, kui tähtis on palvetada rahu Jeruusalemmale,
Iisraelile ja kogu Lähis-Idale.
Jää kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee